المسيحيه بتعتبر اكبر ديانه فى العالم و بيشكل اتباعها حوالى 33% من سكان العالم, فعدد المسيحيين 2.18 مليار شخص يعنى تلت سكان العالم و هيا من الاديان الاسرع نمو فى العالم, و وصلت اعداد المسيحيين فى العالم سنه 2013 الى 2.2 مليار. المسيحيه هيا الديانه الاكتر انتشارا فى العالم, اتباع المسيحيه موجودين فى كل البلدان و الاقاليم و المسيحيين بيشكلو الاغلبيه السكانيه فى 120 دوله. اتزايد عدد المسيحيين حوليم العالم بنسبه 4 اضعاف فى الميه فى السنوات اللى فاتت من 660 مليون الى 2.2 مليار انسان اى 33.32% من سكان الارض, و هيا بكده بتشكل اكبر ديانه فى العالم و بتشكل المسيحيه اغلبيه فى قارات: اوروبا, امريكا الشماليه, امريكا الجنوبيه, اوستراليا, افريقيا, و هيا من الاديان الناميه بنسبه 1.43% و بتتجاوز المعدل العالمى للنمو المحدد بحوالى 1.39%. بيعتنق المسيحيه سنويا 30 مليون شخص من خلفيات دينيه مختلفه يعنى 23,000 شخص يوميا حسب الاحصائيات هتتخطى اعداد المسيحيين سنه 2050 3 مليار شخص, و هتبقى المسيحيه الديانه الاكتر اعتناقا و عددا. و بالرغم من النفوذ العالمى للمسيحيه بتعتبر الديانه الاكتر المضطهده فى العالم حسب عدد من المؤسسات.